EkBass/fiwiki-20250220-pages-articles huggingface dataset:
Tuure Happonen

Tuure Oskari Happonen (30. lokakuuta 1899 Nilsiä – 23. huhtikuuta 1918 Luumäki) oli suomalainen jääkärialiupseeri. Hänen vanhempansa olivat työmies Mikko Happonen ja Eeva Tiina Heikkinen.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hän kävi viisi luokkaa Kuopion klassillista lyseota. ==Jääkäriaika== Happonen liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 30. syyskuuta 1917, josta hänet siirrettiin pataljoonan 1. komppaniaan 10. lokakuuta 1917. ==Suomen sisällissota== :Katso myös: Suomen sisällissota Hän saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan aluksi 8. jääkäripataljoonan 1. komppaniaan, josta hänet siirrettiin 25. maaliskuuta 1918 alkaen pataljoonan 3. komppaniaan, josta hänet siirrettiin 1. huhtikuuta 1918 alkaen 6. Jääkärirykmentin 18. jääkäripataljoonan 2. komppaniaan. Hän otti osaa Suomen sisällissodan taisteluihin Ilveksessä, missä hän kaatui taistelussa 23. huhtikuuta 1918. Happonen oli kuollessaan naimaton ja kirjoilla Kuopiossa. Hänet on haudattu Kuopioon valkoisten sankarihautaan.Suomen sotasurmat 1914–1922 Hänen nimensä on painettu Valtion rautateiden pääkonttorin toisen kerroksen graniittiseen muistotauluun. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001– Valtioneuvoston kanslia, Suomi Finland. ===Viitteet=== Luokka:Jääkärit Luokka:Vuonna 1899 syntyneet Luokka:Vuonna 1918 kuolleet
Nestori Tanelinmäki

Jakko Nestori Tanelinmäki () oli suomalainen jääkärialiupseeri. Hänen äitinsä oli Hanna Tanelinmäki omaa sukuaan Girs.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Tanelinmäki työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 23. joulukuuta 191. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== Tanelinmäki astui Suomen Valkoisen Armeijan palvelukseen Saksassa 7. helmikuuta 1918 ensin vannottuaan sotilasvalan ja allekirjoitettuaan palvelusitoukuksen. Tässä tilaisuudessa hänet ylennettiin aliupseeriksi. Takaisin Suomeen hän saapui 18. helmikuuta 1918 aselaivoja seuranneen jääkärien etukomennuskunnan mukana Vaasaan. Vaasasta hänet komennettiin yhdessä jääkäritoverinsa Henrik Viktor Lindbergin kanssa Antreaan Mälkölän rintamaosalle, mukanaan kuusi konekivääriä. Perille he saapuivat 3. maaliskuuta ja Tanelinmäki sijoitettiin Karjalan armeijakunnan Karjalan 1. rykmentin I pataljoonan 4. komppaniaan, jonka riveissä hän osallistui sisällissodan taisteluihin Muolaan-Mälkölän akselilla, missä hän haavoittui pahasti Muolaan Punnuksen kylässä 15. huhtikuuta 1918. Hän menehtyi seuraavana päivänä haavoihinsa ja hänet haudattiin Kortesjärven sankarihautaan. Hän oli kuollessaan naimaton ja kirjoilla Kortesjärvellä. ==Lähteet== * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914-1922 © 2001- Valtioneuvoston kanslia, Suomi Finland. * Toim. Donner, Svedlin ja Nurmio: Suomen vapaussota I-VIII, Gummerus Jyväskylä 1920-25 * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1918 kuolleet
Markus Zimmermann

Markus Zimmermann (s. 4. syyskuuta 1964) on saksalainen rattikelkkailija, olympiavoittaja ja viisinkertainen maailmanmestari. Ensimmäisen aikuisten arvokisamitalinsa Zimmermann voitti MM-kisoista 1991, missä hän sai kultaa kahden miehen kelkassa, hän voitti lisäksi mestaruuden 1996 neljän ja kahden miehen kelkassa, 2000 kahden miehen, ja 2001 neljän miehen kelkassa. Lisäksi hänellä on kolme MM-hopeaa. Hän on voittanut kaksi olympiakultaa: 1998 kahden, ja 2002 neljän miehen kelkassa, lisäksi hän voitti 1992 olympialaisissa hopeaa kahden miehen, ja voitti 1998 pronssia kahden miehen kelkasta. ==Aiheesta muualla== *FIBT:n profiili Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1964 syntyneet Luokka:Elävät henkilöt
Reborn (Stryperin albumi)

Reborn on Stryperin kahdeksas studioalbumi, joka julkaistiin 16. elokuuta 2005. Se oli yhtyeen ensimmäinen täyspitkä albumi vuoden 1990 Against the Law -levyn jälkeen. == Äänitys == Reborn on tyyliltään nykyaikaisempi kuin yhtyeen aiemmat julkaisut. Se on myös raskaampi ja sisältää vaikutteita grungesta sekä vaihtoehtorockista. Reborn oli ensimmäinen albumi, jolla basistina oli Tracy Ferrie. Albumista tuli heti keräilykohde, koska ensimmäiset painokappaleet sisältävät teknisiä vikoja: kappaleet 7–9 ovat albumilla eri järjestyksessä kuin kannessa on mainittu. Big 3 Records suunnittelee julkaisevansa albumin uudelleen oikealla kappalejärjestyksellä. Albumista julkaistiin erilaisia muunnelmia eri kansitaiteilla riippuen formaatista ja maasta. Yhdysvaltojen painoksen vaihtoehtoinen kansikuva tuotettiin tietyille jälleenmyyjille, kuten kristillisille kirjakaupoille, joissa alkuperäistä kansikuvaa pidettiin ehkä turhan häiritsevänä tai sopimattomana. Kappale ”I.G.W.T.” on nykyaikainen uudelleenäänitys yhtyeen menestyskappaleesta ”In God We Trust” samannimiseltä albumilta. == Kappaleet == # # # # # # # # # # # == Arvostelut == * AllMusic: AllMusic review * Cross Rhythms: 9/10Cross Rhythms: Album review * Jesus Freak Hideout: Jesus Freak Hideout review == Lähteet == == Aiheesta muualla == * * Luokka:Vuoden 2005 albumit Luokka:Stryperin albumit
Juho Asumaa

Juho Tobias Asumaa (11. syyskuuta 1895 Alahärmä – 27. maaliskuuta 1918 Tampere)Suomen sotasurmat 1914–1922 oli maanviljelijä ja jääkärivaravääpeli. Hänen vanhempansa olivat maanviljelijä Kustaa Asumaa ja Liisa Mäenpää. Juho Tobias kävi kansakoulun ja toimi maanviljelijänä Alahärmässä. Jääkäriksi hän värväytyi saksaan 9. maaliskuuta 1916 jääkäripataljoona 27:n pioneerikomppaniaan. Hän osallistui ensimmäiseen maailmansotaan Saksan itärintamalla Misse-joen, Riianlahden, Schmardenin ja Aa-joen taisteluihin. Suomeen (Vaasaan) hän palasi pääjoukon mukana 25. maaliskuuta 1918. Suomen sisällissodassa hän toimi ryhmänjohtajana 12. jääkäripataljoonassa, jonka mukana Tampereen taisteluissa hän sai surmansa päähän osuneesta vihollisen luodista. Kuollessaan hän oli naimaton ja kirjoilla Alahärmässä ja hänet on haudattu Alahärmän valkoisten sankarihautaan.Suomen jääkärien elämäkerrasto 1938Suomen jääkärien elämäkerrasto 1975 == Lähteet == * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001- Valtioneuvoston kanslia, Suomi Finland. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. === Viitteet === Luokka:Jääkärit Luokka:Vuonna 1895 syntyneet Luokka:Vuonna 1918 kuolleet
Jeremiah S. Black

Jeremiah Sullivan Black (10. tammikuuta 1810 Stony Creek (Pennsylvania) – 19. elokuuta 1883 Brockie, Pennsylvania) oli yhdysvaltalainen lakimies ja poliitikko. Black toimi Pennsylvanian osavaltion korkeimman oikeuden presidenttinä vuosina 1851–1854. Vuonna 1857 presidentti James Buchanan nimitti hänet oikeusministerikseen. Hän toimi ulkoministerinä 17. joulukuuta 1860 – 4. maaliskuuta 1861. == Lähteet == Luokka:Yhdysvaltain oikeusministerit Luokka:Yhdysvaltain ulkoministerit Luokka:Vuonna 1810 syntyneet Luokka:Vuonna 1883 kuolleet Luokka:Yhdysvaltalaiset tuomarit
The Brock/Calvert Project

__NOTOC__ The Brock/Calvert Project on Robert Calvertin ja Hawkwind-yhtyeen albumi vuodelta 2007. Se sisältää edesmenneen Hawkwind-muusikko/kirjailija Robert Calvertin vuonna 1986 taltioimia runoja jotka on yhdistetty Dave Brockin ja Hawkwindin soittamaan musiikkiin. Calvertin runot pohjautuvat hänen Centigrade 232-teokseen. Albumista tehtiin vain 1000 kappaleen painoshttp://www.aural-innovations.com/issues/issue38/brock-calvert.htm Infoa albumista. Albumin idea tuli Voiceprintin johtajalta Rob Aylingilta, joka pyysi Dave Brockia nauhoittamaan musiikkia Calvertin runoihinhttp://thepoormouth.blogspot.com/2007/08/brockcalvert-project-finally- sees-light.html Blogi albumin julkaisusta. == Kappaleet == Kappaleet säveltänyt Dave Brock sekä sanoittanut Robert Calvert, ellei toisin mainittu. # # # # # # # # # # # == Kokoonpano == * Robert Calvert – puhe * Trixie Smith – laulu * Dave Brock – laulu, kitara, syntetisaattori, kosketinsoittimet * Jason Stuart – kosketinsoittimet * Alan Davey – basso * Richard Chadwick – rummut == Lähteet == == Aiheesta muualla == * Albumin kotisivut (poistettu käytöstä) Luokka:Vuoden 2007 albumit Luokka:Hawkwindin albumit
Ture Brommels

Thure Valdemar Brommels 25. huhtikuuta 1889 Mustasaari – 28. huhtikuuta 1918 oli suomalainen jääkäriluutnantti ja farmaseutti. Hänen vanhempansa olivat kansakoulunopettaja Petrus Brommels ja Maria Stenfors. Hän kävi kuusi luokkaa Vaasan ruotsalaista lyseota ja antautui apteekkialalle ja suoritti farmaseuttitutkinnon vuonna 1912, jonka jälkeen työskenteli apteekeissa Tampereella ja Vaasassa.Suomen jääkärien elämäkerrasto 1938Suomen jääkärien elämäkerrasto 1975 Tämä mustasaarelainen farmaseutti liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 30. lokakuuta 1915. Hän toimi komppaniassa lääkintäaliupseerina. 1. komppaniasta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan ja sijoitettiin joukkueenjohtajaksi Karjalan ratsujääkärirykmentin 1. eskadroonan 3 joukkueeseen. Sisällissodassa hän osallistui joukkueensa johtajana osaa taisteluihin Terijoella, Härkölässä (patterin valtaus) ja Kaislahdessa, jossa hän kaatui 28. huhtikuuta 1918. Hänet on haudattu Mustasaaren sankarihautaan.Suomen sotasurmat 1914–1922 ==Lähteet== * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Suomen sotasurmat 1914–1922 © 2001- Valtioneuvoston kanslia, Suomi Finland. * Toim. Donner, Svedlin ja Nurmio: Suomen vapaussota I–VIII, Gummerus Jyväskylä 1920–1925 * E. Jernström, Jääkärit maailmansodassa, sotateos oy helsinki 1933 ===Viitteet=== Luokka:Jääkärit Luokka:Vuonna 1889 syntyneet Luokka:Vuonna 1918 kuolleet
Yrjö Kuusela

Yrjö Johannes Kuusela (28. marraskuuta 1897 Tampere – 19. huhtikuuta 1918 Valkeala) oli suomalainen jääkärivääpeli. Hänen vanhempansa olivat tehtaantyömies Juho Hjalmar Kuusela ja Karolina Eufrosyne Tjäder.Suomen jääkärien elämäkerrasto 1938Suomen jääkärien elämäkerrasto 1975 Konepajan työmiehenä toiminut Kuusela liittyi vapaaehtoisena jääkärikoulutusta antavaan Jääkäripataljoona 27:n 1. komppaniaan 18. tammikuuta 1916. Hän osallistui ensimmäiseen maailmansotaan Saksan itärintamalla Misse-joen, Riianlahden ja Aa-joen taisteluissa. Kuusela palasi Suomeen ja Vaasaan jääkärivääpeliksi ylennettynä jääkärien pääjoukon mukana 25. helmikuuta 1918 ja hänet määrättiin joukkueenjohtajaksi 2. jääkärirykmentin 4. jääkäripataljoonan 3. komppaniaan. Hän otti osaa Tampereen valtaukseen sekä taisteluihin Rajamäellä. Hän kaatui Rajamäen taistelussa 19. huhtikuuta 1918. Kuollessaan hän oli naimaton ja kirjoilla Tampereella. Hänet on haudattu Tampereelle sankarihautaan. ==Lähteet== * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914-1922 © 2001- Valtioneuvoston kanslia, Suomi Finland. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1918 kuolleet
Raina (esitystekniikka)

Raina on 35 mm:n diafilmille kopioiduista kuultokuvista muodostuva sarja, kuvanauha. Tällaista nauhaa esitettiin kuvanheittimellä eli rainakoneella valkokankaalle. Rainaesityksiä käytettiin kouluopetuksessa ja erilaisessa tiedotustoiminnassa.Puupenaali ja rainakone Sen syrjäyttivät myöhemmin diafilmille kuvatut, usein kehystetyt, yksittäiset diakuvat. Puhekielessä rainaa käytetään leikkisästi elokuvasta, kun sanan alkuperäinen käyttö on jäänyt pois. ==Lähteet== Luokka:Valokuvauksen historia Luokka:Opetustekniikka
John Hay

John Milton Hay (8. lokakuuta 1838 – 1. heinäkuuta 1905) oli yhdysvaltalainen journalisti, poliitikko ja diplomaatti. Hay osallistui Yhdysvaltain sisällissotaan pohjoisvaltioiden puolella, ja hänet ylennettiin majuriksi. William McKinleyn tultua presidentiksi Hay nimitettiin suurlähettilääksi Britanniaan. Hänestä tuli McKinleyn ulkoministeri vuonna 1898, ja hän neuvotteli Espanjan–Yhdysvaltojen sodan päättäneen rauhansopimuksen. Theodore Rooseveltin noustua presidentiksi McKinleyn murhan jälkeen Hay jatkoi ulkoministerinä kuolemaansa asti. Hay oli 1861–1865 Abraham Lincolnin yksityissihteerinä ja osallistui myös sisällissotaan. Hän oli 1865–1870 lähetystön sihteerinä Euroopassa, 1871–1875 New York Tribunessa toimittajana, 1879–1881 ulkoasiain alivaltiosihteerinä, 1897–1898 lähettiläänä Lontoossa, missä varsinkin koetti vahvistaa Englannin ja Yhdysvaltain ystävyyttä. Vuosina 1898–1905 hän oli ulkoasiainministerinä ja johti 1898 rauhanneuvotteluja Espanjan kanssa. Hän teki 1901 Englannin kanssa Keski-Amerikkaa koskevan Hayn–Pauncefoten sopimuksen, joka jätti Panaman kanavan rakentamisen Yhdysvaltain haltuun. Kiinassa hän ajoi boksarikapinan jälkeen avoimen oven politiikkaa. Hän sai 1903 Englannin kanssa aikaan sopimuksen Alaskan rajan määräämisestä sovinto-oikeudessa, joka tuomitsi Yhdysvaltain eduksi. Hän teki uuden Panaman tasavallan kanssa kanavanrakennusta koskevan sopimuksen 1903.Hay, John, Tietosanakirja osa 3, palsta 189, Tietosanakirja Osakeyhtiö 1911 Hay julkaisi suosittuja runoelmia (muun muassa Pike County Ballads) ja yhdessä John George Nicolayn kanssa Lincolnin laajan elämäkerran 1890. == Lähteet == ==Aiheesta muualla== Luokka:Yhdysvaltalaiset sotilaat Luokka:Yhdysvaltain suurlähettiläät Luokka:Yhdysvaltain ulkoministerit Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1838 syntyneet Luokka:Vuonna 1905 kuolleet
Angels of Death

Angels of Death on Hawkwindin kokoelmalevy, joka on koostettu yhtyeen RCA- yhtiölle tekemistä albumeista vuosilta 1981–1982. == Kappaleet == #Angel Voices (Brock/Bainbridge) – 1:21 #Nuclear Drive (Brock) – 3:39 #Rocky Paths (Lloyd Langton) – 4:00 #Solitary Mind Games (Lloyd Langton) – 3:58 #Living on a Knife Edge (Brock) – 4:48 #Fahrenheit 451 (Calvert/Brock) – 4:48 #Looking in the Future (Brock) – 4:03 #Choose Your Masques (Moorcock/Brock) – 5:28 #The Joker at the Gate (Brock/Bainbridge) – 1:51 #Waiting for Tomorrow (Lloyd Langton) – 3:46 #The Last Messiah (Brock/Bainbridge) – 1:27 #Arrival in Utopia (Moorcock/Brock) – 5:47 #Virgin of the World (Bainbridge) – 4:32 #Angels of Death (Brock) – 5:42 Luokka:Vuoden 1986 kokoelma-albumit Luokka:Hawkwindin kokoelma-albumit
Luettelo Death Row Recordsin artisteista

Tämä artikkeli luettelee kaikki artistit jotka ovat nykyään tai ovat aikaisemmin olleet Death Row Records levy-yhtiössä. ==0-9== *2Pac* (Edesmennyt) (Str8 Out Da Gutta/Death Row) *2nd II None* ==A== *Above the Law* ==B== *B.G.O.T.I.* *Bad Azz* (Doggystyle/Death Row) *Big Syke* (Str8 Out Da Gutta/Death Row) ==C== *CPO* *Crooked I* ==D== *Dat Nigga Daz a.k.a. Daz Dillinger* (Doggystyle/Death Row) *Danny Boy *DJ Quik* *Doobie* *DPGC* (Doggystyle/Death Row) *DPG* (Doggystyle/Death Row) *Dr. Dre* (Ruthless/Death Row) *Dresta* *Dee Loc* ==E== *Eastwood* ==F== ==G== *Gangsta Girl* *Gail Gotti* *Gina Longo* ==H== *Hug* ==J== *J. Valentine* *J-Flexx* *Jewell* ==K== *K-9* *K-Solo* *Kurupt* (Doggystyle/Death Row) ==L== *Lakey Tha Kid *The Lady of Rage* (Doggystyle/Death Row) *LBC Crew* (Doggystyle/Death Row) *Lil Bow Wow* *Lil C-Style* (Doggystyle/Death Row) *Lisa Lopes (deceased) *Lord G* ==M== *MacShawn* *MC Hammer* (Oaktown/Death Row) *Makaveli* (Str8 Out Da Gutta/Death Row) *Mark Morrison* *Michel'le* *Mr. Malik* (Doggystyle/Death Row) ==N== *Nate Dogg (Doggystyle/Death Row) *N.I.N.A. (Edesmennyt) ==O== *O.F.T.B.* ==P== *P.B.* *Petey Pablo* *Pretty Ricky* *Prince Ital Joe* (Edesmennyt) ==R== *RBX* (Doggystyle/Death Row) ==S== *Sam Sneed* *SKG* *Soopafly* (Doggystyle/Death Row) *Snoop Doggy Dogg* (Doggystyle/Death Row) *Swoop G* ==T== *Techniec* (Doggystyle/Death Row) *Tha Dogg Pound* (Doggystyle/Death Row) *Tha Realest* *The D.O.C.* *Tha Outlawz* (Str8 Out Da Gutta/Death Row) *Thug Life* (Str8 Out Da Gutta/Death Row) *Top Dogg* *Tray Deee* (Doggystyle/Death Row) ==V== *Virginya Slim ==Y== *Y.S.G. *Young Soldierz ==Z== ==Katso myös== Death Row Records Luokka:Luettelot musiikista
Spirit of the Age

Spirit of the Age on Hawkwindin kokoelma-albumi, jonka kappaleet ovat vuosilta 1976–1979. == Kappaleet == #The Forge of Vulcan (Introduction Out-take) (House) - 3:05 #Flying Doctor (Calvert/Brock) - 5:38 #Steppenwolf (Calvert/Brock) - 9:46 #Hassan I Sabha (Calvert/Rudolph) - 5:21 #25 Years (Brock) - 4:31 #Jack Of Shadows (Calvert/House/Shaw) - 3:28 #PSI Power (Calvert/Brock) - 6:06 #Reefer Madness (Calvert/Brock) - 6:03 #Fable Of A Failed Race (Calvert/Brock) - 3:15 #High Rise (Calvert/House) - 4:36 #Quark Strangeness And Charm (Calvert/Brock) - 3:41 #Back On The Streets (Calvert/Rudolph) - 2:56 #Kerb Crawler (Calvert/Brock) - 3:45 #Only The Dreams Of The Cold War Kid (Calvert) - 3:55 #Spirit Of The Age (Calvert/Brock) - 7:20 Luokka:Vuoden 1988 kokoelma-albumit Luokka:Hawkwindin kokoelma-albumit
Kaksi koiraa

Kaksi koiraa on suomalaisen muusikon Kauko Röyhkän 11. studioalbumi. Se julkaistiin sekä LP- että CD-formaatissa vuonna 1990. Albumista julkaistiin remasteroitu CD-versio vuonna 2000. == Kappaleet == Sävellykset ja sanoitukset Kauko Röyhkä, paitsi A5- sekä B4-san. Uuno Kailas, säv. Pupu Lihavisto ja Kauko Röyhkä. Sovitukset Kauko Röyhkä, Pekka Gröhn ja Timo Vikkula. A-puoli # # # # # # B-puoli # * # # # # == Tekijät == ===Muusikot=== * Kauko Röyhkä - laulu * Pekka Gröhn - basso, rummut, komppikitara (B2), falsettilaulu (B3) * Timo Vikkula - kitarat, basso (A3), urut (B3) ====sekä==== * Ufo - viulu (A1) * Pupu Lihavisto - Farfisa-urut (A5, B4) * Mara Salminen - vetopasuuna (A2) * Gabi Hakanen - taustalaulu * Maritta Kuula - taustalaulu (A5) ===Muuta=== * Äänitys: Gabi Hakanen / Herodes-Studio, tammi-helmikuu 1990 * CD-remasterointi: Mika Jussila / Finnvox * Kansi: Kauko & Jani == Vastaanotto == Rumba-lehden Santtu Luodon mukaan kappaleet ”Kaksi koiraa”, ”Ei mikään helppo homma” ja ”Vaikea ihminen” ovat Röyhkää upeimmillaan. Sen sijaan Uuno Kailaan runot ”Musta satu” ja ”Verkon silmässä” eivät hänestä sovi albumin kokonaisuuteen. Samoin AD-yhtyeen aikaisemmin levyttämä ”Vladivostok” jää leijumaan ilmaan.Santtu Luoto, Rumba 18/1990. Helsingin Sanomien Markku Fagerlundin mielestä levy on soinniltaan karumpaa ja sanoituksiltaan ilkeämpää kuin Röyhkän tätä edeltänyt tuotanto, kuin paluuta alkuperäiseen tyyliin. == Lähteet == == Aiheesta muualla == * Jukka Uotila: Kauko Röyhkän Kaksi koiraa – romaanikirjailijan välivuodet. Helsingin kaupunginkirjasto. Luokka:Kauko Röyhkän albumit Luokka:Vuoden 1990 albumit
Tyttöjen ystävä

Tyttöjen ystävä on suomalaisen muusikon Kauko Röyhkän 12. studioalbumi. Se julkaistiin LP-, C-kasetti-, sekä CD-formaatissa vuonna 1991. Albumista julkaistiin remasteroitu CD-versio vuonna 2004. == Vastaanotto == Vinylmania- lehdessä 10/1994 albumi mainitaan laimeana kokonaisuutena ja välityönä. == Kappaleet == Sävellykset ja sanoitukset Kauko Röyhkä, paitsi A1 -säv. Timo Vikkula ja Kauko Röyhkä. Sovitukset Kauko Röyhkä Combo. ===A-puoli=== # # # # # # ===B-puoli=== # # # # # # == Tekijät == ===Kauko Röyhkä Combo=== * Kauko Röyhkä - laulu & kitara * Timo Vikkula - kitarat & taustalaulu * Martti Salminen - kitara, kosketinsoittimet & taustalaulu * Pekka Gröhn - basso, rummut (B3) * Gabi Hakanen - rummut & taustalaulu ===Sekä=== * Badu Ndjay - kitara & puhuva rumpu (B2) * Ufo - viulu (B6) * Petri Saarela - taustalaulu (A2) * Costi Suhonen - taustalaulu (A4) * Hansu Saarinen - saksofonit (A4, B4) * Jyrki Sahla - banjo (B5) * Äänitys & miksaus: Gabi Hakanen (Music Box / Herodes) * Masterointi: Pauli Saastamoinen / Finnvox == Lähteet == Luokka:Kauko Röyhkän albumit Luokka:Vuoden 1991 albumit
Myyttien purkaminen

Myyttien purkaminen (, ) on eksistentialisti Rudolf Bultmannin lanseeraama käsite, jolla tarkoitetaan Uuden testamentin uudelleen tulkitsemista modernin ajan ihmisille. Bultmannin mukaan kertomukset Jeesuksesta olivat myyttejä, joiden todellinen merkitys avautuisi modernistisen maailmankuvan omaavalle ihmiselle jos ne "käännettäisiin" ei-myyttiselle kielelle. == Katso myös == * Jeesuksen historiallisuus Luokka:Kristillinen teologia Luokka:Myytit
Olen messias

Olen messias on suomalaisen muusikon Kauko Röyhkän viides kokoelmalevy. Se julkaistiin vuonna 1992. == Kappaleet == Sävellykset ja sanoitukset Kauko Röyhkä, paitsi 3-säv. Tommi Viksten. # # # # # # # # # # # # # # # # # # # == Tekijät == ===Muusikot=== * Kauko Röyhkä: laulu & kitara * Heikki Tikka: rummut, taustalaulu * Tommi Viksten: kitarat, taustalaulu * Mats Huldén: basso, taustalaulu * Pekka Gröhn: toiset rummut (7), basso ja rummut (9) * Timo Vikkula: kitara (9) ===Muuta=== * Kansi: Jani == Lähteet == Luokka:Vuoden 1992 kokoelma-albumit Luokka:Kauko Röyhkän albumit
Charles Hasselblatt

Johan Charles Hasselblatt (5. marraskuuta 1895 Vaasa – 28. maaliskuuta 1918, Tampere) oli suomalainen jääkärialiupseeri. Hänen vanhempansa olivat kauppias Johan Ivar Hasselblatt ja Hilma Alexandra Eklund. Hän kirjoitti ylioppilaaksi Vaasan ruotsalaisesta klassillisesta lyseosta vuonna 1915 ja kirjoittautui Vaasalaiseen osakuntaan. Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 21. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse- joella, Riianlahdella ja Aa-joella. Rintamakomennuksensa jälkeen hänet siirrettiin 27. huhtikuuta 1917 pataljoonan täydennysjoukkoon ja lähetettiin edelleen Altonan työosastoon, mistä hän palasi 10. elokuuta 1917 takaisin 1. komppaniaan.Suomen jääkärien elämäkerrasto 1938Suomen jääkärien elämäkerrasto 1975 Hän astui Suomen armeijan palvelukseen 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkuealiupseeriksi 2. Jääkärirykmentin 6. Jääkäripataljoonan 2. komppaniaan. Hän otti osaa taisteluihin Suomen sisällissodassa Kalevankankaalla, missä hän kaatui 28. maaliskuuta 1918. Hän oli kuollessaan naimaton ja kirjoilla Vaasassa ja hänet on haudattu Vaasan sankarihautaan.Suomen sotasurmat 1914-1922 == Lähteet == * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001– Valtioneuvoston kanslia, Suomi Finland * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. === Viitteet === Luokka:Jääkärit Luokka:Vuonna 1895 syntyneet Luokka:Vuonna 1918 kuolleet
Frans Leppänen (jääkäri)

Frans Erkki Leppänen (4. lokakuuta 1889 Tyrvää – 26. maaliskuuta 1918 Tampere) oli jääkärialiupseeri. Hänen vanhempansa olivat työnjohtaja Juho David Leppänen ja Heta Kristiina Erkintytär.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Leppänen kävi kansakoulun ja työskenteli sähköasentajana Tyrväällä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 11. helmikuuta 1916, josta hänet siirrettiin pataljoonan palattua rintamalta 1. konekiväärikomppaniaan 10. heinäkuuta 1917. Hän otti osaa taisteluihin ensimmäisessä maailmansodassa Saksan itärintamalla Misse- joellaja Riianlahdella, Schmardenissa sekä Aa-joella. ==Suomen sisällissota== Leppänen astui Suomen armeijan palvelukseen Saksassa 11. helmikuuta 1918 ensin vannottuaan valan Suomen valtiolle ja allekirjoitettuaan palvelussitoumuksen armeijalle. Tässä tilaisuudessa hänet ylennettiin aliupseeriksi. Hän saapui takaisin Suomeen (Vaasaan) 25. helmikuuta 1918 jääkärien pääjoukon mukana. Hänet komennettiin sisällissotaa käyvään Valkoiseen armeijaan kiväärinjohtajaksi 2. Jääkärirykmentin konekiväärikomppaniaan, missä joukossa hän osallistui taisteluun Kalevankankaalla, missä hän kaatui 28. maaliskuuta 1918. Kuollessaan hän oli naimaton ja kirjoilla Tyrväällä. Hänet haudattiin Tyrvään valkoisten sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001- Valtioneuvoston kanslia, Suomi Finland. ===Viitteet=== Luokka:Jääkärit Luokka:Vuonna 1889 syntyneet Luokka:Vuonna 1918 kuolleet
The Roxx Regime Demos

__NOTOC__ The Roxx Regime Demos on Stryperin albumi, joka julkaistiin 10. heinäkuuta 2007. Se on alun perin demo, joka julkaistiin yhtyeen edellisen Roxx Regime -nimen alla vuonna 1983. Vaikka albumin virallinen julkaisupäivä oli 10. heinäkuuta 2007, sitä myytiin jo 7. heinäkuuta 2007. Tämä päiväys viittaa lukuun 777, jota Stryper tapasi käyttää konserteissaan 1980-luvulla. == Kappaleet == # # # # # # # # == Kokoonpano == * Robert Sweet – rummut * Michael Sweet – laulu * Scott Lane – kitara * Tim Gaines – basso == Arvostelut == * AllMusic: AllMusic review == Lähteet == == Aiheesta muualla == * Stryper to re-release the original Roxx Regime demos from 1983 (PDF) * Albumi Allmusic-sivustolla * Albumi Piercing Metal -aivustolla * * Luokka:Vuoden 2007 albumit Luokka:Stryperin albumit
Jukka Alkula

Jukka Alkula (s. 19. syyskuuta 1947 Seinäjoki) on suomalainen jääkiekkohyökkääjä, joka edusti urallaan SM-sarjassa ja -liigassa Kokkolan Hermestä ja Tampereen Tapparaa. Alkula pelasi Tapparan paidassa yhteensä 336 runkosarjaottelua, joissa teki 212 maalia ja syötti 155. Jäähyminuutteja Alkula keräsi ainoastaan 24 minuuttia. Alkula valittiin parhaaksi tulokkaaksi vuonna 1973 sekä herrasmiespelaajaksi vuosina 1976 ja 1979. SM-liigan tähdistökentälliseen Alkula nimettiin vuonna 1977. Hän oli voittamassa kolmea Suomen mestaruutta, joitten lisäksi hän saavutti kolme SM-hopeaa ja yhden SM- pronssin. Alkula edusti Suomea MM-kisoissa vuonna 1977. Alkula teki Tapparan seurahistorian ennätyksen 3. joulukuuta 1972 SaiPaa vastaan tekemällä 6 maalia samassa ottelussa. Tappara voitti vierasottelun lukemin 4–16. == Lähteet == == Aiheesta muualla == *Jukka Alkulan uratilastot Luokka:Suomalaiset jääkiekkoilijat Luokka:Jarmo Wasaman muistopalkinnon voittajat Luokka:Raimo Kilpiö -palkinnon voittajat Luokka:Vuonna 1947 syntyneet Luokka:Elävät henkilöt
Natalja Matvejeva

Natalja Konstantinovna Matvejeva ( s. 23. toukokuuta 1986) on venäläinen maastohiihtäjä, joka on erikoistunut sprinttihiihtoon. Matvejeva on kilpaillut kansainvälisellä tasolla kaudesta 2004–2005 lähtien. Hän saavutti hopeaa junioreiden MM-kilpailujen sprinttikilpailussa Kranjissa vuonna 2006, mutta jäi Torinon olympialaisten sprintissä sijalle 30. Düsseldorfin maailmancup- kilpailussa hän oli kolmas niin henkilökohtaisessa kuin parisprintissäkin. Kaudella 2006-2007 Matvejeva voitti Venäjän sprinttimestaruuden ja sijoittui toiseksi maailmancupin sprinttikilpailuissa Düsseldorfissa ja Changchunissa. Sprintticupin loppupisteissä hän sijoittui kolmanneksi Virpi Kuitusen ja Petra Majdičin jälkeen. Sapporon MM-kilpailuissa Matvejeva oli henkilökohtaisessa sprintissä 23. ja pariprintissä sijalla 12. Matvejeva voitti maailmancup- kauden 2007–2008 avaussprintin Düsseldorfissa ja sijoittui parisprintissä Natalja Korosteljovan kanssa toiseksi. Liberecissä hän oli parisprintissä kolmas ja Lahdessa vapaan sprintissä toinen. Sprintticupin loppupisteissä Matvejeva oli neljäs. Hän voitti lisäksi Venäjän sprinttimestaruuden. Kaudella 2008–2009 hän sijoittui Düsseldorfin henkilökohtaisessa sprintissä toiseksi ja voitti parisprintin Korosteljovan kanssa. Liberecin MM-kilpailuissa 2009 hän oli henkilökohtaisessa vapaan sprintissä neljäs ja perinteisen parisprintissä yhdeksäs. Matvejeva antoi EPOa sisältäneen dopingnäytteen Whistlerin maailmancupkilpailussa tammikuussa 2009. Hänet tuomittiin joulukuussa kahden vuoden kilpailukieltoon, joka määritettiin alkaneen jo maaliskuusta. Matvejeva sijoittui maailmancup-kaudella 2011–2012 Düsseldorfin sprintissä toiseksi ja parisprintissä kolmanneksi. Hän oli toinen Davosin ja kolmas Otepään sprintissä. Sprintticupissa hän sijoittui viidenneksi. Kaudella 2012–2013 hän oli toinen Sotšin parisprintissä. Val di Fiemmen MM-kilpailuissa hän oli sprintissä 21:s ja Sotšin olympialaisissa 2014 20:s. Maailmancup-kaudella 2014–2015 hän sijoittui Rybinskin sprintissä toiseksi. Falunin MM-kilpailuissa 2015 hän oli sprintissä kuudestoista. Kaudella 2015–2016 hän oli kolmas Drammenin sprintissä. Matvejeva voitti Maailmancup-kaudella 2016–2017 Toblachissa sekä vapaan hiihtotavan sprintin että parispintin. Lahden MM- kilpailuissa 2017 hän saavutti perinteisen hiihtotavan parisprintissä Julija Belorukovan kanssa hopeaa sekä sijoittui vapaan hiihtotavan sprintissä yhdeksänneksi. ==Lähteet== * ===Viitteet=== == Aiheesta muualla == Luokka:Venäläiset maastohiihtäjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut hiihtäjät Luokka:Vuonna 1986 syntyneet Luokka:Elävät henkilöt
Pirkko Aarnio

Pirkko Aarnio on suomalainen ääninäyttelijä. Hän on näytellyt piirrossarjoissa Alfred J. Kwak, Candy Candy, Galaxy Express 999, Japanilaisia kansansatuja, Rasmus Nalle, sekä Disneyn piirroselokuvassa Kaunotar ja Kulkuri. Televisiossa Aarnio on esiintynyt myös muun muassa Irja Raninin ohjaamien Histamiini- nukkeohjelmien Anelma Unelma -noitana. Hän on toiminut myös ammattimaisena äänikirjojen lukijana, Celianet-tietokannan mukaan noin 500 teoksessa.Celianet-verkkopalvelu Äänikirjojen joukossa on monta Disneyn tunnettua musiikkisatua, kuten Tuhkimo, Lumikki, Kaunotar ja Kulkuri, Bambi, Dumbo, Bernard ja Bianca, Liisa Ihmemaassa, Hiawatha, Nalle Puh ja Tiikeri ja Nalle Puh ja tuulinen päivä. Nämä Kirjalito-yhtiön 1980-luvulla kustantamat musiikkisadut olivat Matti Raninin kokonaisuudessaan uudelleen suomentamia ja äänittämiä ja kommandiittiyhtiö Finn-Kasperin tuottamia. Aarniolla oli musiikkisaduissa lukijan aseman sijasta yleensä hahmonäyttelijän äänirooli, mutta hän toimi toisinaan myös kertojana, joka sitoi yhteen sadun tapahtumat.Disneyn Musiikkisadut === Dubbaukset === ==Lähteet== ==Aiheesta muualla== * * Luokka:Suomalaiset ääninäyttelijät Luokka:Syntymävuosi puuttuu Luokka:Elävät henkilöt
Yrjö Rantanen

Yrjö Aukusti Rantanen (23. huhtikuuta 1950 Tampere – 14. tammikuuta 2021) oli suomalainen shakin suurmestari. Rantanen oppi shakin jo nuorena, mutta alkoi pelaamaan aktiivisesti vasta täytettyään 18 vuotta. Rantasen isä Matti Rantanen oli myös vahva pelaaja. Rantasesta tuli suurmestari vuonna 1980. Henkilökohtaisia Suomen mestaruuksia hänellä oli pitkässä pelissä kaksi ja pikapelissä viisi. Hän edusti Suomea shakkiolympialaisissa yhdeksän kertaa vuosina 1972–1990. Hän edusti muun muassa Tammer-Shakkia, Tampereen Shakinystäviä ja Salon Shakkikerhoa. ==Lähteet== *Shakki.net *Tammer-shakin mestarit ===Viitteet=== ==Aiheesta muualla== * * Luokka:Suomalaiset shakinpelaajat Luokka:Shakin suurmestarit Luokka:Shakin Suomen-mestarit Luokka:Vuonna 1950 syntyneet Luokka:Vuonna 2021 kuolleet
Atlaskerttu

Atlaskerttu (Curruca deserticola) on pohjoisafrikkalainen pieni varpuslintu. == Koko ja ulkonäkö == Linnun pituus on 11,5–12,5 cm. Pieni, melko pitkäpyrstöinen kerttu, joka muistuttaa höyhenpuvultaan sekä pikkupensaskerttua että rusorintakerttua. Juhlapukuinen koiras on kirkasvärisempi kuin naaras ja nuori lintu. Vanhoilla atlaskertuilla on täydellinen sulkasato kesällä pesimäajan jälkeen ja osittainen sulkasato talvella, jolloin vaihtuu osa ruumiin- ja peitinhöyhenistä. Nuori lintu sulkii ruumiinhöyhenensä ja osan siipien peitinhöyhenistä kesällä ja osan höyhenistään talvella.Svensson, Lars 1997: Euroopan varpuslinnut - sukupuolen ja iän määritys. Lintutieto. Jyväskylä. ISBN 951-95560-8-7 == Esiintyminen == Atlaskerttu elää Pohjois-Afrikassa Mauritaniasta ja Länsi-Saharasta Tunisiaan, myös Atlasvuoristossa. Se on pääasiassa paikkalintu, mutta vuoristojen lintuja muuttaa talveksi alas tasangoille. Lajin elinalueen koko on noin 880 000 neliökilometriä ja lajin kanta on elinvoimainen. Sitä ei ole tavattu Suomessa. == Elinympäristö == Kuivat ja karut pensaikkomaat, eritoten vuorenrinteet ja nummet. == Ravinto == Hyönteissyöjä. == Lähteet == * Netfugl.dk (Kuva) === Viitteet === == Aiheesta muualla == *ITIS: Sylvia deserticola Luokka:Kertut
Natalja Korosteljova

Natalja Sergejevna Korosteljova (, s. 4. lokakuuta 1981 Perm) on venäläinen maastohiihtäjä, viestin MM-pronssimitalisti. Korosteljova on kilpaillut kansainvälisellä tasolla kaudesta 2001–2002 lähtien. Hän hiihti avausosuuden Venäjän pronssijoukkueessa Val di Fiemmen MM-kisojen 2003 4 × 5 kilometrin viestissä. Henkilökohtaisessa sprinttikilpailussa (v) hän oli yhdeksäs ja 10 kilometrillä (p) viidestoista. Samalla kaudella hän sijoittui Alena Sidkon kanssa toiseksi parisprintin maailmancup-kilpailussa Asiagossa. Korosteljova oli Sapporon MM-kilpailuissa 2007 10 kilometrillä (v) kymmenes ja yhdistelmäkilpailussa yhdestoista. Kauden 2007–2008 maailmancupin ensimmäisessä parisprintissä Düsseldorfissa hän sijoittui Natalja Matvejevan kanssa toiseksi. Rybinskin 15 kilometrin vapaan hiihtotavan yhteislähtökilpailussa hän oli toinen ja sprintissä kolmas. Tour de Skillä hän sijoittui toiseksi Asiagon sprinttikilpailussa. Kaudella 2008–2009 hän voitti Matvejevan kanssa parisprintin Düsseldorfissa. Liberecin MM-kilpailuissa 2009 hän oli sprintissä kymmenes. Kaudella 2009–2010 Korosteljova oli Düsseldorfin vapaan sprintissä toinen. Tour de Skillä hän oli Oberhofin prologissa toinen ja voitti Prahan vapaan sprintin. Vancouverin olympialaisissa hän oli parisprintissä Irina Hazovan kanssa pronssilla ja henkilökohtaisessa sprintissä kahdestoista. Holmenkollenin maailmancup-sprintissä hän oli kolmas. Maailmancupin kokonaiskilpailussa hän sijoittui kymmenenneksi. Kaudella 2011–2012 hän oli Düsseldorfin parisprintissä kolmas ja Moskovan vapaan hiihtotavan sprintissä toinen. Korosteljovalla on yksi lapsi. ==Aiheesta muualla== Natalja Korosteljova FIS:n tietokannassa Luokka:Venäläiset maastohiihtäjät Luokka:Venäläiset olympiamitalistit Luokka:Vuonna 1981 syntyneet Luokka:Elävät henkilöt
Chris Brown

Chris Brown -nimisiä henkilöitä: * Chris Brown, englantilainen jalkapalloilija * Chris Brown, yhdysvaltalainen laulaja * Chris Brown, bahamalainen pikajuoksija * Chris Brown, yhdysvaltalainen jääkiekkoilija Muita: * Chris Brown, laulaja Chris Brownin omaa nimeä kantava albumi
Tammer-Shakki

Tammer-Shakki on tamperelainen shakkikerho. Se syntyi vuonna 2005 Tarauksen ja Tampereen Shakinystävien liittyessä yhteen. Seura saavutti ensimmäisen joukkueiden Suomen mestaruuden kaudella 2006–2007. Yhteensä Tammer-Shakki on voittanut SM-liigan seitsemän kertaa, ollut hopealla kolme kertaa ja pronssilla kerran. Seuran puheenjohtajana toimii vuonna 2024 Riki Hakulinen. Tammer-Shakki on pelaajamäärältään mitattuna yksi Suomen suurimmista shakkiseuroista. Se ylläpitää aktiivista kerho- ja kilpailutoimintaa. == Lähteet == ==Aiheesta muualla== *Tammer-Shakin kotisivut Luokka:Suomalaiset shakkiseurat
Eric Mabius

Eric Harry Timothy Mabius (22. huhtikuuta 1971 Harrisburg, Pennsylvania) on yhdysvaltalainen näyttelijä. == Ura == Eric Mabius on näytellyt urallaan niin televisiossa kuin elokuvissakin. Hänen elokuvadebyyttinsä oli Tervetuloa Nukketaloon (Welcome to the Dollhouse, 1995). Tämän jälkeen Mabius on esiintynyt useissa elokuvissa, joista tunnetuimpia ovat Julmia aikeita (Cruel Intentions, 1999) ja Resident Evil (2002). Hän on myös vieraillut lukuisissa televisiosarjoissa, mm. sarjoissa L-koodi, O.C. ja C.S.I. Miami. Nykyisin hänet tunnetaan parhaiten Daniel Meaden roolista tv-sarjassa Ruma Betty. Vuonna 2014 Mabius tuli pääosaan sarjaan nimeltä Kadonneen kirjeen arvoitus (engl. Singned, Sealed, Delivered). Siinä hän on Oliver O'Toole, joka selvittää nelihenkisen ryhmänsä kanssa postilaitoksen kadonneiden kirjeiden osastolle päätyneiden kirjeiden lähettäjien ja vastaanottajien kohtaloita.https://m.imdb.com/title/tt3592718/ ==Yksityiselämä== Mabiuksella on irlantilaiset, itävaltalaiset ja puolalaiset sukujuuret. Eric Mabius, näyttelijän elämäkerta ABC:n sivuilla Uskonnoltaan hän on katolilainen. What celebs didn't say onstage Hän on ollut naimisissa Ivy Shermanin kanssa vuodesta 2006 lähtien ja pariskunnalla on kaksi lasta IMDb:n bio ==Lähteet== ==Aiheesta muualla== * * Eric Mabius NNDB:ssä * Mabius, Eric Mabius, Eric Mabius, Eric
Oahunkiharapyrstö

Oahunkiharapyrstö (Moho apicalis) oli kiharapyrstöjen heimoon kuulunut varpuslintu. == Koko ja ulkonäkö == Linnun pituus oli noin 30,5 senttimetriä ja pyrstön pituus 10,5–11,4 senttimetriä. Sen höyhenpuku oli pääosin musta. Kupeilla ja alaperässä oli keltaista ja pitkässä pyrstössä sekä kainaloissa oli valkoista. == Esiintyminen == Laji eli Oʻahun saarella Havaijin saaristossa. On oletettu, että Moho-suvun linnut olisivat ajautuneet myrskyjen riepoteltavina varsinaisilta elinalueiltaan Oseaniasta. Oahunkiharapyrstö ja sen kolme sukulaislajia ovat kaikki kuolleet sukupuuttoon. Oahunkiharapyrstön viimeiset kolme yksilöä pyydysti saksalainen Ferdinand Deppe 1837. John Gould kuvaili lajin museokappaleesta 1860. Maailman museoissa on säilynyt seitsemän yksilöä, jotka sijaitsevat Berliinissä, Lontoossa, New Yorkissa ja Cambridgessa (Massachusetts). Toisessa lähteessä sanotaan museokappaleita olevan viisi.Oahu Nature Tours Oahunkiharapyrstön kohtaloksi koituivat luultavasti Havaijille tuotujen sääskien levittämät taudit, elinympäristöjen tuhoutuminen laidunnuksen ja rakentamisen takia, metsien hakkuut, laivojen mukana saapuneiden rottien aiheuttamat pesätuhot ja metsästys. Lajin loistavan keltaiset kylkihöyhenet olivat hyvin arvostettuja paikallisten asukkaiden kesken, ja erityinen kuninkaallinen linnunpyydystäjä pyydysti näitä lintuja, päästäen linnun vapaaksi otettuaan siltä muutaman keltaisen höyhenen. == Elinympäristö == Oahunkiharapyrstö eli vuoristometsissä. == Ravinto == Oahunkiharapyrstö käytti ravintonaan kukkien mettä. == Lähteet == Luokka:Kiharapyrstöt Luokka:Sukupuuttoon kuolleet linnut Luokka:Havaijin eläimistö
Philosophical Lexicon

The Philosophical Lexicon on humoristinen filosofinen sanakirja, jota toimittaa filosofi Daniel Dennett. Se luettelee uudissanoja, jotka on kehitetty enimmäkseen nykyaikaisten filosofien nimistä. Sanoissa on sekä substantiiveja, verbejä että adjektiiveja.Sanford, David H. ”Lexicon, the Philosophical”, teoksessa Esimerkiksi seuraava määritelmä viittaa suomalaiseen filosofi Jaakko Hintikkaan: Sanakirja oli alun perin Dennettiin ja Joe Lambertin kokoama. Se sai alkunsa vuonna 1969. Nykyisin sanakirjasta on julkaistu kahdeksan painosta. == Lähteet == == Aiheesta muualla == * The Philosophical Lexicon Luokka:Filosofinen huumori Luokka:Kirjat filosofiasta Luokka:Huumorisivustot
Kiss Kiss

Kiss Kiss on yhdysvaltalaisen R&B-laulaja; Chris Brownin toinen single hänen toiselta studioalbumiltaan Exclusivelta. Kappaleessa esiintyy Brownin lisäksi myös sen tuottaja T-Pain. Lisäksi kahdessa kappaleesta tehdyssä remix- versiossa vierailevat Papoose ja Nelly. Kiss Kiss piti kolmen viikon ajan hallussaan Billboard Hot 100 -listan kärkipaikkaa. Luokka:Vuoden 2007 kappaleet Luokka:Chris Brownin kappaleet Luokka:Billboard Hot 100 -listan ykköset
Eugene Cernan

Eugene Andrew ”Gene” Cernan (14. maaliskuuta 1934 Chicago, Illinois – 16. tammikuuta 2017 Houston, Texas) oli Yhdysvaltain laivaston upseeri ja NASAn astronautti. Hän oli avaruudessa kolme kertaa: lentäjänä Gemini 9A:ssa kesäkuussa 1966, kuumoduulipilottina Apollo 10:ssä toukokuussa 1969 ja komentajana Apollo 17:ssä joulukuussa 1972. Cernan on toistaiseksi viimeisin Kuun pinnalla kävellyt ihminen. Tšekkiläistä ja slovakialaista sukujuurta oleva Cernan kasvoi Bellwoodin ja Maywoodin kaupungeissa Illinoisissa. Hän opiskeli Proviso East High Schoolissa ja Purduen yliopistossa, ja hänellä oli maisterintutkinto ilmailutekniikassa sekä luonnontieteen kandidaatin tutkinto sähkötekniikassa. == Lähteet == == Aiheesta muualla == *Eugene Cernan elämäkerta NASAn sivuilla * Eugene Cernan muistokirjoitus Helsingin Sanomissa Luokka:Yhdysvaltalaiset avaruuslentäjät Luokka:Kuussa käyneet ihmiset Luokka:Yhdysvaltalaiset lentäjät Luokka:Yhdysvaltalaiset sotilaat Luokka:Vuonna 1934 syntyneet Luokka:Vuonna 2017 kuolleet
Symposion

Symposion (, ) voi tarkoittaa seuraavia: * Symposion eli pidot, antiikin Kreikassa ja Roomassa juhla-aterian jälkeiset juomingit, joihin kutsuttiin usein myös laulajia, tanssijattaria, akrobaatteja ym. * Symposion, varsinkin anglosaksisissa maissa akateeminen konferenssi; myös kokoelma oppineiden kirjoituksia jostakin tietystä aiheesta * Symposion, Akseli Gallen-Kallelan maalaus vuodelta 1894 * Symposium Infra, suomalainen rap-duo. Luokka:Kreikankieliset sanat ja sanonnat
Soulja Boy

DeAndre Cortez Way (s. 28. heinäkuuta 1990 Chicago, Illinois, Yhdysvallat), tunnetaan paremmin taiteilijanimellään Soulja Boy Tell 'Em tai lyhennettynä Soulja Boy, on yhdysvaltalainen rap-artisti, jonka debyyttialbumi Souljaboytellem.com julkaistiin 2. lokakuuta 2007. Ensimmäinen singlejulkaisu, Crank That (Soulja Boy) nousi Billboard Hot 100 -listan kärkipaikalle ja piti sitä hallussaan jopa seitsemän viikon ajan. Soulja Boy on järjestänyt synttäribileensä ohjelmassa My Super Sweet 16! == Musiikkiura == ===2007: Souljaboytellem.com=== Toukokuun toinen päivä 2007 julkaistiin Soulja Boyn esikoissingle Crank That (Soulja Boy). Single menestyi erittäin hyvin pitäen Billboard Hot 100 -listan kärkipaikkaa hallussaan seitsemän viikkoa. 13. heinäkuuta 2007 julkaistiin Soulja Boyn debyyttialbumi Souljaboytellem.com. Lokakuussa julkaistiin toinen single Soulja Girl. Tämä single menestyi edeltäjäänsä huonommin. 2008 vuoden alussa julkaistiin kolmas single Yahhh!, jolla vieraili Soulja Boyn lapsuuden kaveri Arab. Helmikuussa julkaistiin neljäs single Let Me Get Em. Viimeisenä singlenä julkaistiin Donk. ===2008: iSouljaBoyTellem=== Soulja Boyn toinen studioalbumi iSouljaBoyTellem julkaistiin 16. joulukuuta 2008. Esikoissingle Bird Walk sijoittui sijalle 40 Billboard Hot R&B;/Hip-Hop Songs -listalla ja sijalle 20 Hot Rap Tracks -listalla. Toinen single Kiss Me Thru the Phone julkaistiin 26. marraskuuta. Single sijoittui sijalle 3 Billboard Top 100 Singles -listalla. Singlellä vieraili R&B; -laulaja Sammie. Kappaletta myytiin 2,000,000 digitaalista kappaletta Yhdysvalloissa. Tammikuun lopulla 2009 julkaistiin kolmas single Turn My Swag On. ===2010: The DeAndre Way=== The DeAndre Way on Soulja Boyn kolmas virallinen studioalbumi.Albumi sisälltää singlen "Speakers Going Hammer". == Albumit == * Unsigned and Still Major (2007) * Souljaboytellem.com (2007) * The Teen of the South (2008) * iSouljaboytellem (2008) * Follow Me (2009) * Swag Flu (2009) * The DeAndre Way (2010) * Soulja Society (2011) * King Soulja 3 (2014) * Loyalty (2015) * Best to Ever Do It (2018) * Young Draco (2018) * Big Draco (2021) * Big Draco 2 (2021) * Big Draco 3 (2022) == Singlet == * Crank That (Soulja Boy) (2007) * Soulja Girl (feat. I-15) (2007) * Yahhh! (feat. Arab) (2007) * Let Me Get Em (Shootout) (2008) * Donk (2008) * Turn My Swag On (2008) * Bird Walk (2008) * Kiss Me Thru the Phone (feat. Sammie) (2008) * Rich Girl (feat. Justin Bieber (2010) * Blowing Me Kisses (2010) == Lähteet == ==Aiheesta muualla== * Viralliset kotisivut * * * * Soulja Boy YouTube -sivustolla Luokka:Yhdysvaltalaiset hip hop -artistit Luokka:Vuonna 1990 syntyneet Luokka:Elävät henkilöt
Tracy Ferrie

Tracy Ferrie on miljoonia levyjä myyneen glam metal -yhtye Stryperin nykyinen basisti ja nuorin jäsen. Hän soitti aiemmin bassoa Michael Sweetin sooloyhtyeessä sekä oli jäsen yhtyeissä Electrik, Seraiah, Whitecross ja Strange Celebrity. Ferrie liittyi Stryperiin vuonna 2004. Ferrie on kotoisin Elkhartista, Indianasta. Ennen lukioikää hän soitti tuuba-puhallinsoitinta. ==Diskografia== *Stryper: Reborn (2005) *Plumb: Beautiful Lumps Of Coal (2003) *Kristy Starling: Kristy Starling (2003) *Strange: Celebrity: Remedy (2003) *Whitecross: Unveiled (1994) *Whitecross: By Demand (1995) ==Aiheesta muualla== *Tracy Ferrie Stryperin kotisivuilla Luokka:Yhdysvaltalaiset basistit Luokka:Syntymävuosi puuttuu Luokka:Elävät henkilöt
Kunto Karapää

Kunto August Karapää (vuoteen 1936 Gunnar August Wallin; 8. tammikuuta 1913 Mäntsälä – 1. elokuuta 1963 Helsinki) oli suomalainen näyttelijä. Karapää näytteli pitkään teattereissa ja oli ansioitunut näyttämötaiteilija. Elokuvarooleja hänellä oli harvakseltaan, mutta ne olivat yleensä varsin ansiokkaita ja juuri hänelle sopivia rooleja. Roolit olivat yleensä pieniä, mutta Karapään filmaattinen olemus ja esiintymistaito saattoivatkin pelastaa elokuvasta paljon. Karapää tunnettiin etenkin operettien sankarina, mm. kappaleissa Mustalaisruhtinatar, Sirkusprinsessa, Hymyn maa, Krevitär Mariza ja Luxemburgin kreivi. Lisäksi Karapää näytteli muun muassa prinssi Fortinbrasia Hamletissa sekä Jean-Paul Sartrea Kunniallisessa portossa. 1940-luvun lopussa hän kultivoitui nuorukaisrooleissa, kuten näytelmissä Huhtikuu tulee, Viimeinen luokka ja Kauppamatkustajan kuolema. Karapää näytteli vuosien 1936–1963 aikana kaikkiaan 18 elokuvassa. Alkuun hän näytteli hyveellisiä nuorukaisrooleja, joista ensimmäiset hän tulkitsi elokuvissa Vaimoke (1936) ja Kuriton sukupolvi (1937). Myöhemmin hänen elokuvaosikseen vakiintuivat väkevät miesroolit, joista tunnetuimpia lienevät Erkki Holmbergin osa Teuvo Tulion elokuvassa Sellaisena kuin sinä minut halusit (1944) sekä lipevän mr. ”Knickerbocker” Robinsin rooli elokuvassa Radio tekee murron (1951). Karapää näytteli myös useissa Niskavuori-elokuvissa. Kunto Karapää oli naimisissa Eija Karipään (o.s. Londén) kanssa kolmen vuoden ajan 1940–1943. Vuonna 1944 hän avioitui näyttelijä Kirsti Hurmeen kanssa. Liitto kesti kuusi vuotta ja siitä syntyi tytär. Karapää kuoli pitkäaikaiseen ja parantumattomaan sairauteen 50 vuoden iässä. Hänet on haudattu Maunulan uurnalehtoon Helsinkiin. == Filmografia == *Vaimoke (1936) *Kuriton sukupolvi (1937) *Poikamiesten holhokki (1938) *Markan tähden (1938) (kreditoimaton näyttelijä) *Avoveteen (1939) *Neljä naista (1942) *Sellaisena kuin sinä minut halusit (1944) *Naimisiin päiväksi (1946) *Vihaan sinua – rakas (1951) *Radio tekee murron (1951) *Niskavuoren Heta (1952) *Opri (1954) *Niskavuoren Aarne (1954) *Niskavuori taistelee (1957) *Punainen viiva (1959) *Se alkoi omenasta (1962) *Pinsiön parooni (1962) *Turkasen tenava! (1963) == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1913 syntyneet Luokka:Vuonna 1963 kuolleet
Extended Versions

Extended Versions on kristillisen metalliyhtye Stryperin toinen livealbumi, vaikka se äänitettiin samaan aikaan kuin 7 Weeks: Live in America, 2003. ==Kappaleet== Kaikki kappaleet kirjoittanut Michael Sweet, ellei toisin mainittu. # # # # # # # # # # == Arviot == * Allmusic: Allmusic review == Aiheesta muualla == * Extended Versions discogs.com -sivustolla * == Lähteet == Luokka:Vuoden 2006 konserttitallenteet Luokka:Stryperin albumit